Beraits in da friaran Bronzezaid houd a Siadlung am Klinglberg (200 - 1500 v. Kr.) bestondn. Si is im Zomhoung mi'm in da Gengad betriwanen Kupferbergbau entstondn. Ma vamutt haid, dass d' Siadlung nur im Winter bewont gween is und as Rookupfer im Fruajour d' Soizach oichi - bis in d' Nachant vo Soizburg transportirscht wourn is. In da jingern Aiszaid (za. 450 - 15 v. Chr.) is Saiger Vait aa a käitischs Siadlungsgebit gween. Aus da Remerzaid houd se a im Kirchturm aigmauerschts Groubrelief dahoidn. So epps in da Zaid umarer 800 und 1100 is a Kirchnsiadlung entstondn. De erschte schriftliche Nennung vom Ort is aus'm Jour 1074 iwerliaferscht. 1425 is as Morktrecht schriftlich fixirscht wourn. 1334 houds an Morktbrond geem, wo decht da hoiwerschte Morkt, inklusiav da Kirch zastärscht wourn is. D' Kirch is noich aufbaut wourn und im Laaf vo da Zaid zua ner virschiffing gotischn Basilika ausbaut wourn. Si is d' Oazig im Soizburger Lond vo derer Oart. 1731 unterm Erschzbischof Firmian homd 3.100 Protestantn d' Gegand valoussn miassn und sand nouch Ostpraissn ausgwonderscht. Noiche Siadler sand aus'm tiaroiarischn, aus Boarn und aus'm Rheinlond kemma.